ԳԱՎԱՌԻ ԱՎԱԳ ԴՊՐՈՑ

 ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ

 ՎԵՐԱՊԱՏՐԱՍՏՄԱՆ ԴԱՍԸՆԹԱՑ

 ՀԵՏԱԶՈՏԱԿԱՆ ԱՇԽԱՏԱՆՔ

**ԹԵՄԱ՝** ՀԱՐՑԱԴՐՈՒՄՆԵՐԻ ՄԵԹՈԴԻ ԿԱՐԵՎՈՐՈՒԹՅՈՒՆԸ

 ՍՈՎՈՐՈՂՆԵՐԻ ՍՏԵՂԾԱԳՈՐԾԱԿԱՆՈՒԹՅԱՆ

 ՁԵՎԱՎՈՐՄԱՆ ԵՎ ԶԱՐԳԱՑՄԱՆ ԳՈՐԾԸՆԹԱՑՈՒՄ

**Հետազոտող ուսուցիչ**՝ Սուսաննա Ավետիսյան

**Ղեկավար՝** Անուշ Մանուկյան

 **Գավառ 2022**

ԲՈՎԱՆԴԱԿՈՒԹՅՈՒՆ

1. Ներածություն . . . . . . . . . . . . . . . . . . . . . . . . . . .. . . . . . . . . . . . . . . . . . . . . . . . . 3
2. Գրականության ակնարկ . . . . . . . .. . . . . . . . . . . . . . . . . . . . . . . . . . . . . . . . . . . . . 6
3. Գործնական համատեքստ . . . . . . . . . . . . . . . . . . . . . . . .. . . . . . . . . . . . . . . . . . . . . . 8
4. Ամփոփում . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .10
5. Օգտագործված գրականության ցանկ**. . . . . . .** . . . . . . . . . . . . **. . . . . . . . . . . . . . . . . .** 11

 **Զարգացնել սովորողի ստեղծագործական**

 **կարողությունները, նշանակում է զարգացնել նրա**

 **երևակայությունը:**

**Ն Ա Խ Ա Բ Ա Ն**

Կրթnւթյnւնը բnլnր ժամանակներnւմ nւղղված է եղել հասարակnւթյան պահանջների բավարարմանը: Գիտատեխնիկական առաջընթացի աննախադեպ արագnւթյան, բարձր տեխնnլnգիաների հարաճnւն ներդման և կիրառման հետևանքnվ ազգային և համաշխարհային տնտեսnւթյուններն անընդհատ վերակառnւցվnւմ են: Արդյnւնաբերական տնտեսnւթյnւնը վերաճnւմ է գիտելիքների տնտեսnւթյան, իսկ հասարակnւթյnւնը դառնnւմ է տեղեկացված: Որակյալ մասնագետների պահանջարկն առաջնահերթ է դարձնnւմ աշխատաշnւկայի պահանջներին արագnրեն հարմարվելnւ, տեղաշարժվելnւ կարnղnւթյnւնը. Կրթnւթյան դերն աճում է: Միաժամանակ կրթnւթյnւնը վերաճnւմ է մի գnրծnնի, nրը նպաստnւմ է հասարակnւթյան մեջ մարդnւ դերի առավել արժևnրմանը՝ զարգացնելnվ համակեցnւթյան, հանդnւրժnղականnւթյան, համակեցnւթյան և արժեքային nրակներ:

Մանկավարժnւթյան մեջ կրթnւթյան նպատակը աճnղ սերնդին կյանքին նախապատրաստելը , հասարակnւթյան լիարժեք, ակտիվ անդամներ ձևավnրելն է , իսկ կրթnւթյան խնդիրներն անընդհատ փnփnխվել են` պայմանավnրված հասարակական նnր պահանջների ձևավnրմամբ, տվյալ հասարակnւթյան տնտեսական, գիտական, մշակnւթային զարգացմամբ: Յուրաքանչյnւր երեխա nւնի կարnղnւթյnւններ և տաղանդներ, հետաքրքրասեր է և nւնի սnվnրելnւ ցանկnւթյnւն: Եվ nրպեսզի նրանք ցnւյց տան իրենց տաղանդները, անհրաժեշտ է պատշաճ առաջնnրդnւթյnւն: Ուսnւցիչը պետք է օգնի և հնարավորություն տա երեխային՝ բացահայտելnւ իր կարnղnւթյnւնները, ձևավnրվելnւ և աշխարհ գալnւ nրպես անհատ: Ամերիկացի գիտնական Ռnզենթալը պնդnւմ էր, nր այն իրավիճակnւմ, երբ nւսnւցիչը երեխաներից ակնկալnւմ է ակնառnւ հաջnղnւթյnւններ, նրանք իսկապես հասնnւմ են այդ հաջnղnւթյnւններին, եթե նnւյնիսկ համարվում էին nչ այնքան ընդnւնակ:

Ժամանակակից մանկավարժությունը նպատակ ունի ուսուցման գործընթացը դարձնել այնպիսին , nր սովորողները դառնան այդ գործընթացի անմիջական ակտիվ մասնակիցները , որ նրանց պասիվ ունկնդրողի դերը փոփոխվի ակտիվ մասնակցի դերով , ինչի արդյունքում աշակերտները կդառնան առավել անկաշկանդ ու ինքնուրույն, նրանց մոտ կձևավորվեն ուսման դրական դրդապատճառներ, ճանաչողական հետաքրքրություններ ու կարողություններ:

 Ստեղծագործական կարողությունների զարգացման մակարդակը կախված է դասավանդման բովանդակությունից և մեթոդներից։ Օգտագործելով ուսուցման տարբեր մեթոդներ, ներառյալ խաղերը, մենք զարգացնում ենք սովորողների մտածողության ճկունությունը, սովորեցնում ենք ոչ թե խճճվել , այլ տրամաբանել , մտածել, ինքնուրույն եզրակացություններ անել, գտնել նոր ինքնատիպ մոտեցումներ, ապացույցներ և այլն: Ստեղծագործական կարողությունների զարգացման համար մեծ նշանակություն ունի ուշադրության, հիշողության, երևակայության զարգացման մակարդակը։ Հենց այս որակներն են, ըստ հոգեբանների, հիմք հանդիսանում արդյունավետ մտածողության, սովորողների ստեղծագործական կարողությունների զարգացման, ստեղծագործական և որոնողական ակտիվության բարձրացման համար։

**Գ Ր Ա Կ Ա Ն ՈՒ Թ Յ Ա Ն Ա Կ Ն Ա Ր Կ**

Սովորողների ստեղծագործական կարողությունների ձևավորումն ու զարգացումը դիտարկվում է որպես արդի հասարակական պահանջ և կրթության կարևոր խնդիր: Այդ խնդրի լուծման նպատակով ժամանակակից մանկավարժության մեջ կիրառվում են դասավանդման և ուսումնառության բազմաթիվ մեթոդներ, մասնավորապես՝ հարցադրումների մեթոդը: Այն համարվում է ուսուցման ակտիվ մեթոդ: Հարցերի կիրառությունը դասավանդման գործընթացում ամենահզոր գործիքներից մեկն է , որն էականորեն կարող է բարձրացնել ուսուցման որակը և ավելացնել սովորողների ներգրավվածության աստիճանը: Հետազոտության նպատակն է վերլուծել hարցադրումների մեթոդի կարևորությունը սովորողների ստեղծագործականության ձեւավորման եւ զարագացման գործընթացում:

 Հարցադրման տեխնոլոգիայի կիրառման խնդիրներին ու արդյունավետությանն է անդրադարձել Քրիստին Չինը: Նա իր աշխատություններից մեկում նշում է, որ իրական ուսուցում ապահովելու համար պետք է օգտագործել մարդու ոչ թե հիշողությունը , այլ` միտքը։ Ըստ նրա՝ դա բացահայտումների փուլ է, որտեղ հիմնական դերում սովորողն է և ոչ ուսուցիչը:( 1 Chin, C (2007). Teacher questioning in science classrooms: what approaches stimulate productive thinking? J Res Sci Teach. 815–843):

 Իսկ ավելի ուշ այս խնդրին անդրադարձել են ժամանակակից մանկավարժներ Մ․ Անցիբոռը, Ա. Բալաեւը, Ա․ Սմոլկինը, Լ․ Վիգոտսկին և այլն: Ուսուցման ճանաչողական գործընթացը ակտիվացնելու համար կիրառվում են ուսուցման ավանդական մեթոդները՝ օգտագործելով այնպիսի հնարներ, ինչպիսիք են պրոբլեմային իրավիճակի ստեղծումը, հարցադրումը՝ ներառելով պրակտիկ վարժություններ, խնդիրներ: Իհարկե , ակտիվ մեթոդների կիրառումը ուղղված է առաջնային գիտելիքի ձեռք բերմանը, մտածողության զարգացմանը, հետաքրքրությունների, հմտությունների, կարողությունների ձևավորմանը, սակայն պետք է հաշվի առնել, որ այդ գործընթացը բավականին ժամանակ է պահանջում և այդ պատճառով անհնար է անցկացնել ողջ ուսուցումը միայն ակտիվ մեթոդներով: Դրանց հետ զուգահեռ կիրառվում են նաև ավանդական մեթոդներ, ինչպիսիք են պատմելը, բացատրելը, դասախոսությունը: Հարցեր տալու և հարցերին պատասխանելու կարողությունն ուսումնառության մեջ առանցքային և կարևոր տեղ է գրավում: ճանաչողությունը մարդկային մտածողության մեջ իրականության արտացոլման ու վերարտադրման գործընթաց է, որն ապահովում է ճշմարտության իմացում, գիտելիքների ձեռք բերում, յուրացում, ցանկացած կատարած աշխատանքում ստեղծագործական մոտեցում: Ուսուցման գործընթացի կատարելագործմանը, սովորողների ակտիվացմանը, ճանաչողական կարողությունների ձևավորմանն ուզարգացմանը մեծապես նպաստում է մանկավարժական տեխնոլոգիաների շարքում իր ուրույն տեղն ունեցող հարցադրման մեթոդը: Ըստ վիճակագրության, վերջին տասնհինգ տարիների ընթացքում ուսուցիչները մեծամասամբ տվել են ոչ ճիշտ հարցեր, կենտրոնանալով ոչ թե ուսումնառությունն առաջ մղող , այլ սովորողի տիրապետած որոշակի ինֆորմացիան վերհանող հարցադրումների վրա: Հետազոտության նպատակն է վերլուծել hարցադրումների մեթոդը, դրա կարևորությունը սովորողների ստեղծագործականության ձևավորման և զարագացման պրոցեսում: Այդ նպատակով քննության ենք առել կրթության որակի վերաբերյալ մի շարք գիտական աշխատություններ (Murgatroyd S. & Morgan C. (1994) Total Quality Management and the School, Gose, M. (2009).When Socratic dialogue is flagging: questions and strategies for engaging students.J Coll Teach Learn, Հովհաննիսյան Հ. և ուրիշներ , «Կառուցողական կրթության հիմունքները և մեթոդները » , Երևան, 2004թ., Ա․ Ղուկասյան, «Հարցադրման մեթոդները և ուսուցման արդյունավետության բարձրացումը») եւ այլն: Աշխատանքի խնդիրներն են՝ ներկայացնել հարցադրումների այն ռազմավարությունները, որոնք կիրառվում են սովորողների գիտելիքները գնահատելու, ուսուցանվող նյութն ավելի խորն ըմբռնելու, աշակերտների ներգրավվածության աստիճանը բարձրացնելու, մոտիվացիան խթանելու , ինչպես նաև ստեղծագործականության ձևավորման և զարգացման համար: Ի դեպ, ճիշտ և դասի նպատակներից բխող հարցերի առաջադրումը հիմք է հանդիսանում սովորողների մոտ նոր գաղափարների ծագման համար: Աշխատանքի առարկան հարցադրումների մեթոդն է, օբյեկտը՝ աշակերտը: Հարցադրումների մոտեցման մեջ էական առավելություն կա, և դա այն է, որ այսպիսի դասի ընթացքում ձեռք բերված գիտելիքները «փոխանցելի» են: Հարցադրումների մեթոդը սովորեցնում է աշակերտներին ինքնուրույն մտածել: Հարցադրումների ոճով դասի ընթացքում շեշտը դրվում է հասկանալու և ոչ թե պարզապես իմանալու վրա: Պատմելու վրա հիմնված դասի ընթացքում սովորողներին պարզապես ասվում է այն, ինչը նրանք պետք է իմանան: Այլ կերպ ասած, նրանց չեն դրդում հասկանալ , և քիչ հավանական է , որ նրանք կմտապահեն ասվածը:

Մինչդեռ հարցադրումների արդյունքում սովորողներն իրենց ենթադրություններն ու նախկինում ստացած գիտելիքը հարցականի տակ են դնում և շտկում: Նաև ուշադրություն դարձնենք այն հանգամանքին, որ հարցադրումներ կիրառող ուսուցիչը սովորողների ընկալման վերաբերյալ անմիջական հետադարձ կապ է ստանում, իսկ դասն առաջ է ընթանում: Երբ հարցադրումները կիրառում ենք որպես դասավանդման մեթոդ, ի հայտ է գալիս ևս մեկ էական առավելություն. մոտիվացիայի մասին խոսելիս նշվեց , որ աշակերտները պետք է իմանան , որ ուսումնառության մեջ հաջողություն են գրանցում: Ոչինչ այնքան չի մոտիվացնում , որքան աշակերտի բավարարվածության զգացումը, երբ նա հարցին ճիշտ է պատասխանում և անմիջապես արժանանում ուսուցչի ջերմ գովասանքին:

Հետևաբար, ամփոփելով ներկայացնում ենք հարցադրումների՝ որպես դասավանդման մեթոդ կիրառելու առավելությունները՝

▪ Ցույց է տալիս թեմայի տրամաբանությունն ու առաջ անցնում՝ խրախուսելով ոչ թե

 անգիր անելը, այլ հասկանալը,

▪ Ապահովում է, որ ուսումնառությունը կառուցողաբար հիմնվի նախկինում ստացած

 գիտելիքի վրա

▪ Ստեղծում է փոխանցելի գիտելիք

▪ Տալիս է ակնթարթային հետադարձ կապ ( թե՛ ուսուցիչներին, թե՛ աշակերտներին)

 սովորելու գործընթացի վերաբերյալ

▪Դասի ընթացքը համապատասխանեցնում է աշակերտի տեմպին

▪Աշակերտների համար ակտիվ և հետաքրքիր գործընթաց է

▪Աշակերտներին թույլ է տալիս գործնականում կիրառել ձեր հաղորդած և նրանց կողմից

 վերջերս յուրացված գաղափարներն ու բառապաշարը

▪Վեր է հանում սխալ գաղափարներն ու ենթադրությունները՝ թույլ տալով, որ տեղի

 ունենա «սովորածը մոռանալու» գործընթաց (այսինքն՝ ապահովում է

 ուսումնառությունը «ստուգելու և շտկելու» բաղադրիչը)

▪ մոտիվացնում է, քանի որ հնարավորություն է տալիս սովորողներին հաջողություն

 գրանցել

▪ուսումնառության ընթացքում ուսուցչին հնարավորություն է տալիս անհատական

 հարցադրումների միջոցով բացահայտել այն դժվարությունը, որին միգուցե հանդիպել է

 «փակուղում հայտնված» աշակերտը

▪ կարող է կիրառվել սովորողին կարգապահ դարձնելու համար

▪ թույլ է տալիս ուսուցչին գնահատել ուսումնառությունը

▪ խրախուսում է բարդ մտածողության հմտությունների զարգացումը:

 **Թերություններն** այն են , որ հարցադրումների մոտեցումը

▪ կարող է ժամանակատար լինել

▪ դժվարեցնել խմբում բոլոր սովորողների ներգրավվածությունը

▪հեշտ կիրառվող ձև չէ ուսուցչի համար:

 Քանի որ հարցերն ու հարցադրումներն ունեն տարբեր նպատակներ, շատ դեպքերում

 դրանք դասակարգվում են` ելնելով տարբեր մոտեցումներից: Խորհուրդ է տրվում

 օգտագործել ամերիկացի հոգեբան Բենջամին Բլումի տաքսոնոմիայից`

 աստիճանակարգից, այսինքն` հարցերը պետք է ձևակերպել այնպես, որպեսզի դրանք

 սովորողներին ցածր մտածողություից տանեն

 դեպի ավելի բարձր աստիճան.

 «Տվեք 3 բացատրություն», «ինչո՞ւ», «Ինչո՞ւ եք կարծում…», «Որ՞ն է տարբերությունը…», «Բացատրիր` ինչու՞…», «Կռահեք՝ կլինի՞…», «Արդյոք դա ճի՞շտ է…» , «Համաձա՞յն ես…», «Կլինի՞…»:

 **Գ Ո Ր Ծ Ն Ա Կ Ա Ն Հ Ա Մ Ա Տ Ե Ք Ս Տ**

Մեր ժամանակներում ուսուցիչներիս առջև խնդիր է դրված ուսումնական նյութը մատուցել առավել լավ մեթոդներով, որոնք սովորողներին կներգրավեն ակտիվ ուսուցման մեջ: Մեր նպատակն է սովորողների մոտ հետաքրքրություն առաջացնել թեմայի նկատմամբ, զարգացնել ստեղծագործականոթյունը: «Ֆիզիկա» առարկայի դասավանդման ընթացքում սովորողների ստեղծագործական ունակությունները, ինքնուրույնությունը, նախաձեռնությունը զարգանում են այն ժամանակ, երբ կարողանում են կյանքում, կենցաղում, իրենց առօրյայում տեսնել այդ կապերը, ինչն անհնար է կյանքից կտրված ուսուցման պարագայում: Օրինակներով ուսուցումը ավելի տպավորիչ է դարձնում : Օրինակ՝ հարցադրումների հնարը հաճախ կիրառում ենք իրենց հետ պատահած դեպքերի նկարագրությամբ՝ վերլուծելով պատճառահե-տևանքային կապերը: «Մեխանիկական շարժում», «Արքիմեդյան ուժ», «Դիֆուզիա», «Ճնշում» թեմաներն ծանոթ են իրենց բնագիտությունից, հետևաբար ավելի շուտ են ընկալում, արձագանքում: Օպտիկայից ոսպնյակներ անցնելիս, ակտիվանում են հատկապես տեսողական խնդիր ունեցող աշակերտները՝ պարզելու իրենց տեսողակՆնան խնդիրների պատճառները:

Սովորաբար նյութը մատուցելուց առաջ ուսուցիչը հարցեր է տալիս պարզելու համար աշակերտների ընդհանուր գիտելիքների մակարդակը։ Դասի ընթացքում հարցերն օգտագործվում են աշխատանքի արագությունը փոփոխելու, աշակերտների ակտիվությունը բարձրացնելու, ստացված տեղեկատվության ընկալման մակարդակը որոշելու համար։ Հարցադրումների արդյունքում սովորողներն նախկինում ստացած գիտելիքներն ու ենթադրություններն հարցականի տակ են դնում և փորձում են շտկել։ Եվ վերջապես նյութի ուսուցման վերջում հարցերն օգտագործվում են նյութի ամրապնդման և նպատակի հասնելու մակարդակը գնահատելու համար։

Իմ դասավանդման ընթացքում գրեթե բոլոր դասերին կիրառում եմ հարցադրումների մեթոդը, քանի որ դասի նպատակներից բխող հարցերի առաջադրումը կարող է հիմք հանդիսանալ սովորողների մոտ նոր գաղափարների առաջացման և նյութի ավելի խորքային ուսումնասիրությունների համար: Ուսուցման արդյունավետության և սովորողների ներգրավածության բարձրացման համար քննարկենք հարցադրման մի քանի ռազմավարություններ: Հարցադրումների կիրառմամբ ոչ միայն կարելի է ստուգել նախկինում յուրացված գիտելիքների աստիճանը, խթանել վերլուծական մտածելակերպը, զարգացնել և ամրապնդել ձեռք բերվածը, այլ նաև բարձրացնել սովորողների ներգրավվածության աստիճանը, որն էլ իր հերթին ազդում է ուսուցման որակի և արդյունավետության վրա: Ուսումնական գործընթացի կազմակերպման առումով շատ կարևոր է նաև հարցեր տալու հմտությունը: Ասեմ ավելին, ճիշտ ձևով կազմված հարցերը խրախուսում են ստեղծագործական և քննադատական մտածելակերպի զարգացումը, ինչպես նաև բարձրացնում են սովորողների ինքնավստահությունը:Շատ կարևոր նաև հարցերը ճշգրիտ ներկայացնելը, դրանց տրամաբանական հերթականությունը ապահովելը: Ինչպե՞ս պիտի կիրառենք հարցադրումների մեթոդը: Պետք է ընտրել հարցադրումների այնպիսի տեխնիկա, որն ստիպի դասարանի բոլոր սովորողներին մտածել: Այն պետք է հնարավորություն տա սովորողներին ստանալ դրական հետադարձ կապ: Հարց տալուց հետո սպասում եմ, որպեսզի այդ ընթացքում սովորողներից համեմատաբար շատերը գտնեն պատասխանը: Երբ նրանք արդեն բավականաչափ մտածել են, խնդրում եմ մեկին պատասխանել: Որքան ավելի երկար եմ դադար տալիս, այնքան ավելի ծավալուն պատասխաններ են հնչում: Ի դեպ, սկզբում տալիս եմ պարզ հարցեր: Գրեթե միշտ գովեստի եմ արժանացնում ճիշտ պատասխանները: Սխալ պատասխանների դեպքում փորձում եմ այլ` ուղղորդող հարցերի միջոցով, հենվելով տրամաբանական մտածողության վրա, սովորողին հանգեցնել ճիշտ պատասխանին:

Ֆիզիկայի մեջ հարցադրումների մեթոդի կիրառումը դասավանդման գործընթացի կարևոր և բաղկացուցիչ մասն է կազմում: Ամբողջ դասարանին ուղղվող ընդհանուր հարցերի ռազմավաությունը ամենատարածված մեթոդներից մեկն է, որի շրջանակում տրվող հարցերը հիմնականում նպատակ ունեն պարզելու նյութի յուրացման մակարդակը կամ պարզել, թե որքանով են աշակերտներն ընկալել ուսուցանվող նյութը: Դասավանդման փորձը ցույց է տալիս, որ այս հարցերին պատասխանում են հիմնականում դասարանի բարձր առաջադիմություն ունեցող աշակերտները, մյուսները պարզապես լինում են լսողի դերում: Ավելին, որքան ավելի շատ հարցադրումներ են հնչում, այնքան ավելի պակաս աշակերտներ են մասնակցում դասին: Ճիշտ հարցադրման դեպքում այն կարող է էականորեն փոխվել նախնական պատկերը:

Օրինակ` մաթեմատիկական ճոճոնակի տատանումներն ուսումնասիրման ժամանակ հնչեցրեցի հետևյալ հարցը. «Կփոխվի՞ արդյոք ճոճանակավոր ժամացույցի աշխատանքի ռիթմը` այն հասարակածից բևեռ տեղափոխելիս» : Աշակերտներից մի քանիսը պատասխանեցին`«Ոչ», ոմանք` «Այո» , իսկ մնացածը պարզապես չարձանգանքեցին:

Սովորողների ներգրավվածությունը ավելացնելու նպատակով տրվեց հետևյալ հարցը. «Ո՞վ գրատախտակին կգրի մաթեմատիկական ճոճանակի պարբերության բանաձևը»: Բավականին շատ աշակերտներ գրելու ցանկություն հայտնեցին: «Բանաձևից ելնելով կարող ենք եզրակացնել, որ մաթեմատիկական ճոճանակի պարբերությունը ո՞ր մեծություններից է կախված» հարցին բոլոր աշակերտները միաբերան պատասխանեցին`«Ճոճանակի երկարությունից և ազատ անկման արագացումից»: Պատասխանին հաջորդեց «Եթե ճոճանակավոր ժամացույցը դիտարկենք որպես մաթեմատիկական ճոճանակ, ապա նշված մեծություններից ո՞րը և ինչպե՞ս կփոխվի հասարակածից բևեռ տեղափոխելիս» հարցը: Առանց բացառության բոլորը պատասխանեցին` «Ժամացույցի երկարությունը չի փոխվի»: Առաջարկեցի գրատախտակին գրել նաև ազատ անկման արագացման բանաձևը, որտեղից հստակ երևում էր, որ g-ն կախված է Երկրի շառավղից, այսինքն` g-ն հասարակածում ավելի փոքր է, քան` բևեռում: Աշակերտները միմյանց հետ ակտիվ քննարկման արդյունքում եզրակացրեցին, որ ճոճանակավոր ժամացույցի պարբերությունը կփոքրանա` այն հասարակածից բևեռ տեղափոխելիս, այսինքն` ժամացույցը առաջ կընկնի: Այնուհետև հարցադրումների շրջանակն ավելի ընդլայնվեց. իսկ ի՞նչ է անհրաժեշտ անել,որպեսզի ժամամացույցը հասարակածից բևեռ տեղափոխելիս շարունակի ճիշտ աշխատել: Արդեն բուռն քննարկումների և համագործակցման արդյունքում տրվեց ճիշտ պատասխանը: Այն էր` մեծացնել ժամացույցի ճոճանակի երկարությունը:

Այս մեթոդի կիրառությունը ոչ միայն բարձրացնում է սովորողների ներգրավվածությունը, այլ քննարկվող հարցի մասին հնարավորինս շատ ու բազմակողմանի հարցեր տալու ճանապարհով նպաստում է դրա առավել արդյունավետ յուրացմանը: Այստեղ հնարավոր է նաև անդրադառնալ միջառարկայական կապերին և հստակ օրինակներով ցույց տալ՝ ինչպես կարող են սովորողները սովորածը կիրառել այլ առարկաների շրջանակում: Թեմայի ավարտից հետո սովորողները փորձում են պարզել, թե ինչ է տվել իրենց տվյալ թեմայի ուսումնասիրությունը։ Ասենք՝ «Ինչո՞ւ սովորեցիր այս թեման», «Ի՞նչ տվեց այն ինձ», «Որտե՞ղ, ե՞րբ, ինչպե՞ս կարող եմ կիրառել ստացած գիտելիքները» և այլն։ Մասնավորապես` մաթեմատիկական ճոճանակի միջոցով որոշելով ազատ անկման արագացումը, գործնականում ենթադրում են տվյալ տեղանքում ծանր մետաղների պաշարների առկայության կամ բացակայության մասին:Քննարկվել է խնդիր, որի լուծման արդյունքում սովորողները ստացած գիտելիքները կիրառել են անծանոթ իրադրությունում: Ի դեպ, հարցերի պատասխանին սպասելու ժամանակը ազդում է պատասխանների որակի վրա: Եթե հարցը հնչեցնելուց հետո սովորողները չեն արձագանքում համեմատաբար կարճ ժամանակում, ապա ուսուցիչը պետք է վերաձևակերպի հարցը ավելի հասկանալի: Իսկ երբ ուսուցիչն ինքն է պատասխանում իր իսկ հարցերին, սովորողները զրկվում են սեփական պատասխանները ձևակերպելու հնարավորությունից ինչը էական գործընթաց է աշակերտների ներգրավվածությունը բարձրացնելու համար: Իրականացված հետազոտությունների շրջանակում պարզվել է, որ պատասխանին ավելի երկար սպասելով՝ գրանցում ենք հետևյալ հաջողությունները.

 • Սովորողների պատասխաններն ընդարձակվում են:

 • Վստահության ավելացում:

 • Հայեցողական մտածողության դրսևորում:

 • Մեծանում է աշակերտների ակտիվությունը:

• Ուսուցիչները վերանայում են սովորողներից ունեցած ակնկալիքները:

 •Անցում ուսուցչակենտրոն ուսուցումից սովորող-սովորող վարքի դրսևորումներին և ընդլայնում են հարցերի շրջանակը:

 Այսպիսով` ուսուցչի սպասման ժամանակի ավելացումն ստեղծում է նպաստավոր պայմաններ սովորողների ստեղծագործական կարողությունների ձևավորման և զարգացման համար:

* Լինում են դեպքեր, երբ բարդ հարցերը տեղին չեն՝ առանց նախապես ամրապնդելու գիտելիքային հիմքը: Մասնավորապես` ներածական դասընթացում ավելի պարզ հարցեր են պահանջվում: Ինտեգրատիվ դասընթացների ընթացքում ավելի պարզ հարցեր տալուց հետո ուսուցիչն արագորեն պետք է անցնի ավելի բարդ հարցերի ՝ ուղղված նախնական գիտելիքների պաշարի ձևավորմանը: Ճիշտ և ժամանակին կատարված հարցադրումները շարժում են սովորողի հետաքրքրու-թյունը, մղում են վերլուծական անդրադարձի, քննադատական մտածողության և ստեղծագործական կարողությունների զարգացմանը, օգնում են սովորողներին յուրովի իմաստավորել ուսումնասիրվող գաղափարները, համադրել սովորածը և կատարել ընդհանրացումներ:

Հարցերի ցանկը պետք է տարբերվի՝ կախված դասընթացի բովանդակությունից և նպատակներից: Հարցը պարզաբանելու համար տրվում են տրամաբանորեն իրար հաջորդող հարցեր: Հարցերի շղթայի մեթոդը աշակերտներին մակերեսային պատասխաններից տանում է դեպի խորը քննարկումներ: Ավելին, աշակերտների կողմից հարցերին տրված պատասխաները, անկախ այն բանից, թե դրանք որ մակարդակի հարցեր են, վկայում են այն մասին, որ աշակերտները հստակ ըմբռնել են հարցը և գիտեն, թե խոսքը կոնկրետ ինչի մասին է: Այսպիսով, չափից շատ հարցերի օգտագործումը կարող է հանգեցնել բացասական արդյունքների և աշակերտների պասիվության: Դա կարող է հանգեցնել աշակերտների կողմից քննարկումներին չմասնակցելուն, այն կարող է առաջացնել վախի և հարցաքննության զգացողություն:

 Սովորողների ստեղծագործականության ձևավորման նպատակով կարևոր դեր են խաղում նաև փակ և բաց հարցերի ռազմավարությունը: Փակ հարցերը սովորաբար ենթադրում են շատ կարճ պատասխան՝ այո կամ ոչ: Առավել ուշադրություն պետք է դարձնել բաց հարցերի (այսինքն՝ թեստերի) օգտագործման վրա, որոնք խթանում են ստեղծագործական մտածողությունը, քանի որ սովորողներին հնարավորություն է տրվում ընտրել իրենց պատասխանը: Բաց հարցերը պահանջում են ավելի հանգամանալից և հաճախ մեկից ավել ճիշտ պատասխան: Բաց հարցերը ստիպում են սովորողներին մտածել, իսկ ուսուցչին շատ ավելի տեղեկություններ են հաղորդում սովորողների սովորածի վերաբերյալ: Որոշ հարցեր պարզապես փաստերի վերհիշում են պահանջում: Այսպիսի հարցերն անշուշտ որոշակի առումով օգտակար են. ամրապնդում են նախկինում սովորածը, մարզում հիշողությունը, «մատնանշում» թեմայի ամենակարևոր կետերը և տեղեկացնում ուսուցչին, թե սովորողներն ինչը կարող են մտապահել, ինչը՝ ոչ: Բաց հարցերի մեթոդը 1)խրախուսում է ոչ թե անգիր անելը, այլ` հասկանալը, 2)հիմնվում է նախկինում ունեցած գիտելիքների վրա, 3)ապահովում է հետադարձ կապ ուսուցչի և աշակերտի միջև, 4)վեր է հանում սխալ ենթադրությունները, 5) թույլ է տալիս աշակերտին արտահայտել սեփական կարծիքը, 6) ուսուցչին հնարավորություն է տալիս անհատական հարցադրումների միջոցով բացահայտել այն դժվարությունը, որին հանդիպել է աշակերտը:

3333

**Ե Զ Ր Ա Կ Ա Ց ՈՒ Թ Յ ՈՒ Ն**

Այսպիսով` հարցադրումների մեթոդը ուսումնառության հզոր ռազմավարություն է:

1. Հարցադրումը մի տեխնոլոգիա է , որի օգնությամբ զարգանում է սովորողների

 վերլուծելու, դիրքորոշում արտահայտելուև եզրակացություններ անելու

 կարողությունները :

2. Հարցադրումները պետք է լինեն

 ● հստակ

 ● նպատակաուղղված

 ● տրամաբանական հաջորդականությամբ

 ● աշակերտների մակարդակին համապատասխան

 ● մտածելու, ստեղծագործելու տեղիք տվող:

3. Բաց հարցադրումների մեթոդը խթանում է դպրոցականների ճանաչողական

 կարողությունների արդյունավետ զարգացումը;

4. Հարցադրումների մեթոդը նպաստում է ոչ միայն ուսման արդյունավետության

 բարձրացմանը,այլև գիտելիքները դարձնում է կիրառելի և նպաստում

 սովորողների ստեղծագործական կարողությունների ձևավորմանն ու

 զարգացմանը:

 5. Հարցադրումների մեթոդը նպաստում է ինքնուրույն գիտելիքներ ձեռք բերելու

 կարողությունների ձևավորմանը:

 6. Եվ վերջապես հարցադրումների մեթոդը նպաստում է նաև սովորողների

 արժեքային համակարգի ձևավորմանը:

**Գ Ր Ա Կ Ա Ն ՈՒ Թ Յ Ա Ն Ց Ա Ն Կ**

1. Gose, M. (2009). When Socratic dialogue is flagging: questions and strategies for engaging students. J Coll Teach Learn. 57(1):45–49.

 2. Chin, C (2007). Teacher questioning in science classrooms: what approaches stimulate productive thinking? J Res Sci Teach. 815–843.

 3․ Petty,G.(2009) Teaching today CH14 “Questioning

 4․ Ա․ Ղուկասյան- Հարցադրման մեթոդները և ուսուցման արդյունավետության բարձրացումըֈ

 5. Հովհաննիսյան Հ. և ուրիշներ, Կառուցողական կրթության հիմունքները և մեթոդները, Երևան, 2004թ., 157 էջ: